Odense Adresse-Contoirs Efterretninger, 1822-06-28
Sverrig. Den foreløbige Efterretning i Avisen Nr. 82 om Jl. debranden i Stokholm har destoværre, alligevel bekræftet sig, skjøndt ikke i saa høi en Grad, som Rygte, angav. Det var den 12 Juni om Morgenen henimod Kl. 7, at der opkom Jldløs paa Blasieholmen i Brædegaarden ved Siden af Sukkerhuset. En stærk nordvestlig Vind udbredte Luerne med en uimodstaaelig Magt rundt om til de brændbare Sager, som fandtes paa alle Sider. Kl. 9 havde Jlden naaet sin største Høide, og Vinden, der nu vendte sig noget mere vestlig, drev den tværs over Gaden til det forhenværende Pechlinske, Huus, der, uagtet sine stærke og grundmurede Vægge, dog ikke kunde reddes. Vinden sprang derpaa om igjen til sin forrige Retning, og derved blev det øvrige af Blasicholmen reddet. Jkke desmindre vedblev Branden dog den hele Dag, skjøndt med formindsket Heftighed. Fra det ovennævnte Pechlinske Huus og Sukkerhuset, hvilke begge aldeles fortæredes, udbredte Jlden sig over hele den søndre Deel af Blasieholmen ligetil Skibsholmsbroen, hvoraf de 2 Trediedeele opbrændte; blot Slagterhuset og Fiskergangen bleve ubeskadigede. Hele det saakaldte, Sillhofmet, med alle derpaa værende Bygninger, SkibsholmsKirken, Skolehuset, meget betydelige Forraad af Ved Bræder, Tjære, Steenkul, Fødevarer og adskillige Fartøier, hvoriblandt et stort tomastet Engelsk Skib, en Fregat, en Gallease, 6 Jagter &c., blev alt et Rov for Luerne. Saalænge Nogen kan erindre, er dette den betydeligst Jldsvaade, der har overgaaet Stokholm; men naar Man betænker, hvor længe Staden har været forskaanet for nogen betydelig Ulykke af dette Slags, saa bør Man med Taalmodighed erkjende heri en nødvendig Tribut til et for store Stæder ikke usædvanligt Uheld. Havde der ikke være saa fortræffelige Sluknings=Anstalter og Mandskabet ikke viist saa megen Driftighed og Mod, hvortil desuden kommer enkelte Menneskers virksomme Bistand, saa vilde Tabet vistnok blevet langt større. Hs. Maj. Kongen behagede tidligen at begive sig til Stedet og med sin høie Nærværelse at opmuntre Arbeiderne, samt at besøge Artillerie. gaarden og Skibsholmen, hvilken sidste længe sværede i Fare. - J det formeldte Pechlinske Huus boede Statsminister Anker samt de i det Kongel. Norske Kancellie de ansatte Embedsmænd i den mellemste og de Norske Statsraader i den tredie Etage. Formedelst den Heftighed, med hvilken Jlden udbrød, og formedelst Husets nære Beliggenhed ved Brædegaarden blev det saare vanskeligt af bjerge Noget af Jndboet og Husets Ameublement. Alle Lysekroner, Speile og Glas bleve et Offer for Luerne imidlertid lykkedes det dog, skjøndt med stor Uorden, deels at flytte deels at kaste ud igjennem Vinduerne adskillige Sager og Effekter, men disse ere baade beskadigede af Branden og ved Flytningen. Man har siden været beskjæftiget med at samle de overalt omstrøede Effekter i det Fyrstelige Hessensteinske Hotel paa Riddarholmen, hvilket dets nuværende Eier, Grev Taube, aabnede for at modtage saavel Statsministeren som Statsraaderne og de til Kancelliet hørende Embedsmænd. J den nederste Vaaninaf det nu afbrændte Pechlinske Huus boede General=Lieutenant Grev de la Gardie, som for 6 Dage siden var afreist til Skaane. Jblandt de paa Sillhofmet indebrændte Varer, hvilke taxeres for 2 til 300,000 Rd., befindes mange Tusinde Tønder Bergens Sild, men endnu veed Man ikke med Vished, om disse alle vare de derværende Handlendes Eiendom eller med Konsignation hidsendte fra Bergen og muligens liggende der paa Nederlag. Jmidtid angives et Handelshuus at have ved Branden af disse Varer lidt et Tab af omtrent 20,000 Rd. Den hele ved Branden foraarsagede Skade anslaaes til i det mindste 1 Million Rd. Banco. Endnu veed Man ikke med Bestemthed, hvorved Jlden er opkommen, men det synes at være temmelig afgjort, at en Uforsigtighed af det engelske Mandskab paa et Fartøi, som lossede Steenkul til det Sukker=Raffinaderie, der laae bag om Brædegaarden, hvor Branden opkom, har været Aarsag dertil. - Den 14de næstefter udbrød, formedelst en Tjerestrygers Uforsigtighed, atter Jld paa et andet Sted i Stokholm, hvorved dog kun 1 Huus blev lagt i Aske.